|  |  |  |  |
| --- | --- | --- | --- |
|  | |  | |
| **ΕΛΛΗΝΙΚΗ ΔΗΜΟΚΡΑΤΙΑ** | |  | ΑΝΑΘΕΣΗ ΥΠΗΡΕΣΙΑΣ ΙΑΤΡΟΥ  ΕΡΓΑΣΙΑΣ  **Κ.Α. 30.6117.0006**  ΑΝΑΘΕΣΗ ΥΠΗΡΕΣΙΑΣ  ΤΕΧΝΙΚΟΥ ΑΣΦΑΛΕΙΑΣ  **Κ.Α. 30.6112.0002** |
| ΝΟΜΟΣ ΑΤΤΙΚΗΣ | |  |
| **ΔΗΜΟΣ ΔΙΟΝΥΣΟΥ** | |  |
| **Διεύθυνση Ανθρωπίνου Δυναμικού & Διοικητικής Μέριμνας** | |  |
| ***Τμήμα Ανθρωπίνου Δυναμικού*** | | : |
|  | |  |
| **Αριθμός Μελέτης: 3/2023** | |  |
| **CPV 71317210-8** | |  |
| **(Υπηρεσίες Παροχής Συμβουλών** | |  |
| **σε θέματα υγείας και ασφάλειας)** | |  |
| **Ν.3850/2010 και 4808/2021** | |  |
|  |  |  |  |
|  | |  |  |
|  |  | | |
|  | | | |
| **ΑΝΑΘΕΣΗ ΥΠΗΡΕΣΩΝ ΙΑΤΡΟΥ ΕΡΓΑΣΙΑΣ ΚΑΙ ΤΕΧΝΙΚΟΥ ΑΣΦΑΛΕΙΑΣ**  **στο Δήμο Διονύσου για δύο έτη**  **προϋπολογισθείσας δαπάνης 47.234,58 € συμπεριλαμβανομένου ΦΠΑ** | | | |

**ΠΕΡΙΕΧΟΜΕΝΑ**

1. Τεχνική Έκθεση-Τεχνικές Περιγραφές

2. Ενδεικτικός Προϋπολογισμός

|  |
| --- |
| 1. **ΤΕΧΝΙΚΗ ΕΚΘΕΣΗ – ΤΕΧΝΙΚΕΣ ΠΡΟΔΙΑΓΡΑΦΕΣ** |

Ι. ΓΕΝΙΚΑ

Για την προαγωγή της υγείας και της ασφάλειας των εργαζομένων κατά την εργασία, σύμφωνα με τα οριζόμενα από τις διατάξεις του Ν. 3850/2010 και του Ν. 4808/2021, είναι δυνατή η σύναψη από τους ΟΤΑ, εφόσον ο φορέας δεν διαθέτει τακτικό προσωπικό για την αντιμετώπιση της ανάγκης αυτής, συμβάσεων μίσθωσης έργου (κατά τις διατάξεις του [άρθρου 6 του Ν. 2527/1997](http://dimosnet.gr/blog/laws/αρθρο-6-συμβάσεις-μίσθωσης-έργου/)) με ιατρό εργασίας και τεχνικό ασφαλείας ή δημοσίων συμβάσεων παροχής υπηρεσιών (της [παραγράφου 2δ του άρθρου 15 του Ν. 4281/2014](http://dimosnet.gr/blog/laws/άρθρο-15-ορισμοί-άρθρο-1-οδηγίας-200418εκ-άρθ/)) με φυσικά ή νομικά πρόσωπα που παρέχουν συναφείς υπηρεσίες.  (άρθρο 12 [παράγραφος 10 του Ν.4071/2012](http://dimosnet.gr/blog/laws/αρθρο-12-θέματα-προσωπικού-οτα/)), όπως αντικαταστάθηκε από το ([άρθρο 27 του Ν.4304/2014](http://dimosnet.gr/blog/laws/άρθρο-27-5/),[ΥΠ.ΕΣ. εγκ. 37/ οικ. 21097/28.05.2012](http://dimosnet.gr/blog/laws/υπ-εσ-εγκ-37-οικ-2109728-05-2012/))

Με νεότερες Πράξεις του, ([Ελ.Συν.Κλιμ.Τμ.1 Πράξεις 197/2013](http://dimosnet.gr/blog/laws/πράξη-1972013-κλιμ-τμ-1-όμοιες-οι-πράξεις-ελ-σ/), [198/2013](http://dimosnet.gr/blog/laws/πράξη-1982013-κλιμ-τμ-1/)και [220/2013](http://dimosnet.gr/blog/laws/πράξη-2202013-κλιμ-τμ-1/)) το Ελεγκτικό Συνέδριο δέχεται τη δυνατότητα των Δήμων να αναθέτουν τις υπηρεσίες τεχνικού ασφαλείας **όχι μόνο με σύμβαση έργου, αλλά και με σύμβαση παροχής υπηρεσιών**. Με τις [Ελ. Συν. Κλιμ. Τμ. 7 Πράξη 84/2014](http://dimosnet.gr/blog/laws/πράξη-842014-κλιμ-τμ-7/)και [178/2014](http://dimosnet.gr/blog/laws/πράξη-1782014-κλιμ-τμ-7/)κρίθηκε το ίδιο και για τον **ιατρό εργασίας**.

**Η παρούσα μελέτη συντάσσεται προκειμένου ο Δήμος Διονύσου να αναθέσει την παροχή υπηρεσιών Τεχνικού Ασφαλείας και Ιατρού Εργασίας σε άτομα εκτός της επιχείρησης ή της σύναψης σύμβασης με τις Εξωτερικές Υπηρεσίες Προστασίας και Πρόληψης (ΕΞ. Υ.Π.Π.) του άρθρου 23 του Ν.3850/2010 ή συνδυασμό μεταξύ αυτών των δυνατοτήτων.**

Με βάση τη νομοθεσία όλες οι επιχειρήσεις (ή ΟΤΑ) εφόσον απασχολούν έστω και έναν εργαζόμενο πρέπει να έχουν τεχνικό ασφάλειας ([Ν.3850/2010 άρθρο 8, παράγραφοι 1 και 2](http://dimosnet.gr/blog/laws/αρθρο-8-υποχρέωση-απασχόλησης-τεχνικο/)). Αντίστοιχα, πρέπει να έχουν "γιατρό εργασίας" όσες επιχειρήσεις (ή ΟΤΑ) απασχολούν από 50 και πάνω εργαζόμενους ή όσες έχουν έστω και έναν εργαζόμενο εφόσον οι εργασίες τους είναι σχετικές με μόλυβδο, αμίαντο, βιολογικούς παράγοντες, καρκινογόνους παράγοντες ([Π.Δ.94/1987](http://dimosnet.gr/blog/laws/π-δ-9487-φεκ-541987-τεύχος-α-προστασία-των-εργαζ/), [Π.Δ. 212/2006](http://dimosnet.gr/blog/laws/π-δ-21206-φεκ-21209-10-2006-τεύχος-β/), [Π.Δ. 186/95](http://dimosnet.gr/blog/laws/π-δ-18695-φεκ-971995-τεύχος-α/), [Π.Δ. 399/1994](http://dimosnet.gr/blog/law_category/p-d-_399__94_fek_221__19-12-1994_teyxos_a/), [Π.Δ. 338/2001](http://dimosnet.gr/blog/law_category/p-d-_338__01_fek_227__09-10-2001_teyxos_a/)).

Οι επιχειρήσεις (ή ΟΤΑ) χωρίζονται με βάση την επικινδυνότητά τους σε τρεις κατηγορίες, την Α (υψηλή επικινδυνότητα), την Β (μέση επικινδυνότητα) και την Γ (χαμηλή επικινδυνότητα). Η κατηγοριοποίηση αυτή γίνεται στο [άρθρο 10 του Ν.3850/2010](http://dimosnet.gr/blog/laws/αρθρο-10-κατάταξη-επιχειρήσεων-ανά-κλάδ/) ανάλογα με τον κωδικό κλάδου οικονομικής δραστηριότητας κάθε επιχείρησης.

Ο τόπος παροχής των υπό ανάθεση υπηρεσιών είναι όλες οι εγκαταστάσεις του Δήμου Διονύσου.

Η προμήθεια της εν λόγω υπηρεσίας θα γίνει για δύο(2) έτη, σύμφωνα με τις ισχύουσες διατάξεις του άρθρου 86 του Ν.4412/2016 “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)” και η ανάδειξη του αναδόχου θα προκύψει από την πλέον συμφέρουσα από οικονομική άποψη προσφορά μόνο με βάση την τιμή (χαμηλότερη τιμή).

ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ

**Α. Αρμοδιότητες Ιατρού Εργασίας**

Σύμφωνα με τις διατάξεις των άρθρων 17 και 18 του Ν.3850/2010, ο Ιατρός Εργασίας παρέχει υποδείξεις και συμβουλές στον εργοδότη, τους εργαζομένους και τους εκπροσώπους τους, γραπτά και προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Οι γραπτές υποδείξεις καταχωρούνται από τον Ιατρό Εργασίας σε ειδικό βιβλίο (άρθρο 14, Ν. 3850/2010). Ο εργοδότης λαμβάνει ενυπογράφως τις υποδείξεις που καταχωρούνται στο βιβλίο αυτό.

1. **Συμβουλευτικές αρμοδιότητες**
   1. Ειδικότερα, ο ιατρός εργασίας συμβουλεύει σε θέματα:

* σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων,
* λήψης μέτρων προστασίας κατά την εισαγωγή & χρήση υλών & προμήθειας μέσων εξοπλισμού,
* φυσιολογίας & ψυχολογίας της εργασίας, εργονομίας & υγιεινής της εργασίας, της διευθέτησης & διαμόρφωσης των θέσεων & του περιβάλλοντος της εργασίας & της οργάνωσης των δραστηριοτήτων,
* οργάνωσης υπηρεσίας παροχής πρώτων βοηθειών,
* αρχικής τοποθέτησης & αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων, ακόμα και σε υπόδειξη αναμόρφωσης της θέσης εργασίας.
  1. Ο Ιατρός Εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου.

1. **Επίβλεψη της υγείας των εργαζομένων**
   1. Ο Ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψή τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Ε.Υ.Α.Ε., όταν τούτο δεν ορίζεται από το νόμο. Μεριμνά για τη διενέργεια ιατρικών εξετάσεων & μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλότητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη, διαφυλάσσοντας το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης για την κατοχύρωση του εργαζομένου και του εργοδότη.
   2. Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον η επιχείρηση δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη. ([παρ. 8 άρθρο 18 Ν.3850/2010](https://dimosnet.gr/blog/laws/αρθρο-18-επίβλεψη-της-υγείας-των-εργαζο/))
   3. Επιβλέπει την εφαρμογή των μέτρων προστασίας της υγείας των εργαζομένων & πρόληψης των ατυχημάτων. Για το σκοπό αυτό:

* επιθεωρεί τακτικά τις θέσεις εργασίας & αναφέρει οποιαδήποτε παράλειψη, προτείνει μέτρα αντιμετώπισης των παραλείψεων & επιβλέπει την εφαρμογή τους,
* επεξηγεί την αναγκαιότητα της σωστής χρήσης των ατομικών μέτρων προστασίας,
* ερευνά τις αιτίες των ασθενειών που οφείλονται στην εργασία, αναλύει & αξιολογεί τα αποτελέσματα των ερευνών & προτείνει μέτρα για την πρόληψη των ασθενειών αυτών,
* επιβλέπει τη συμμόρφωση των εργαζομένων στους κανόνες υγείας & ασφάλειας της εργασίας κατά περίπτωση, ενημερώνει τους εργαζομένους για τους κινδύνους που προέρχονται από την εργασίας τους καθώς και για τους τρόπους πρόληψή τους,
* παρέχει επείγουσα θεραπεία σε περίπτωση ατυχήματος ή αιφνίδιας νόσου.
* εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της νομαρχίας, όπου εδρεύει η επιχείρηση.
* Η επίβλεψη της υγείας των εργαζομένων στον τόπο εργασίας γίνεται κατά τη διάρκεια των ωρών εργασίας τους. ([παρ. 6 άρθρο 18 Ν.3850/2010](https://dimosnet.gr/blog/laws/αρθρο-18-επίβλεψη-της-υγείας-των-εργαζο/) όπως ισχύει με το Ν. 4808/2021)
* Ο Ιατρός εργασίας αναγγέλλει μέσω του Δήμου στην Επιθεώρηση   
  Εργασίας ασθένειες των εργαζομένων που οφείλονται στην εργασία. ([παρ. 4 άρθρο 18 Ν.3850/2010](https://dimosnet.gr/blog/laws/αρθρο-18-επίβλεψη-της-υγείας-των-εργαζο/) όπως ισχύει με το Ν. 4808/2021)
* Ο Ιατρός εργασίας πρέπει να ενημερώνεται από τον εργοδότη & τους εργαζομένους για οποιοδήποτε παράγοντα στο χώρο εργασίας μπορεί να έχει επίπτωση στην υγεία. ([παρ. 5 άρθρο 18 Ν.3850/2010](https://dimosnet.gr/blog/laws/αρθρο-18-επίβλεψη-της-υγείας-των-εργαζο/) όπως ισχύει με το Ν. 4808/2021).
* Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά. ([παρ. 9 άρθρο 18 Ν.3850/2010](https://dimosnet.gr/blog/laws/αρθρο-18-επίβλεψη-της-υγείας-των-εργαζο/) όπως ισχύει Ν.4808/2021)
* Αν ο εργοδότης διαφωνεί με τις γραπτές υποδείξεις και συμβουλές του ιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον εκπρόσωπο. Σε περίπτωση διαφωνίας, η διαφορά επιλύεται από τον επιθεωρητή εργασίας και μόνο. ([παρ. 4 άρθρο 20 Ν.3850/2010](https://dimosnet.gr/blog/laws/αρθρο-20-συνεργασία-τεχνικού-ασφάλειας/) όπως ισχύει Ν. 4808/2016)
* Ο Ιατρός εργασίας έχει υποχρέωση να τηρεί το ιατρικό & επιχειρησιακό απόρρητο.
* Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητας του για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών. ([παράγραφος 10 άρθρο 18 Ν.3850/2010](https://dimosnet.gr/blog/laws/αρθρο-18-επίβλεψη-της-υγείας-των-εργαζο/)).

1. **Προσόντα Ιατρού Εργασίας**

Τα προσόντα του Ιατρού Εργασίας καθορίζονται από το άρθρο 16 του Ν. 3850/2010 «Κύρωση του Κώδικα νόμων για την υγεία και την ασφάλεια των εργαζομένων».

* 1. Ο ιατρός εργασίας πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο.
  2. Κατ’ εξαίρεση, τα καθήκοντα του ιατρού εργασίας, όπως αυτά προβλέπονται από τον εκ λόγω κώδικα, έχουν δικαίωμα να ασκούν:
* Ιατροί χωρίς ειδικότητα, οι οποίοι στις 15/05/2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.
* Οι ιατροί οι οποίοι στις 15/05/2009 εκτελούν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής εργασίας, αλλά τίτλο άλλης ειδικότητας.

Οι ιατροί εργασίας εγγράφονται σε Ειδικό Κατάλογο που συγκροτείται στο Υπουργείο Εργασίας και Κοινωνικής Ασφάλισης, κατόπιν προσκόμισης βεβαίωσης εγγραφή τους στον ιατρικό σύλλογο στον οποίο είναι εγγεγραμμένοι. Επίσης σημειώνεται ότι μπορούν να ασκούν καθήκοντα ιατρού εργασίας μόνο στην περιφέρεια του ιατρικού συλλόγου στον οποίο είναι εγγεγραμμένοι και εφόσον δεν υπάρχει ή δεν είναι διαθέσιμος ιατρός με την ειδικότητα της Ιατρικής της Εργασίας στην περιφέρεια αυτή.

**Β. Υποχρεώσεις Τεχνικού Ασφαλείας**

1. **Συμβουλευτικές Δράσεις**
   1. Ο Τεχνικός Ασφαλείας αναφέρεται στη Διεύθυνση της επιχείρησης και παρέχει υποδείξεις και συμβουλές, γραπτά ή προφορικά, σε θέματα σχετικά με την ασφάλεια της εργασίας καθώς και την πρόληψη των εργατικών ατυχημάτων. Τις γραπτές υποδείξεις ο τεχνικός ασφαλείας καταχωρεί σε ειδικό βιβλίο της επιχείρησης το οποίο σελιδομετρείται και θεωρείται από την Επιθεώρηση Εργασίας. Ο εργοδότης έχει υποχρέωση να λαμβάνει γνώση ενυπογράφως των υποδείξεων που καταχωρούνται σ’ αυτό το βιβλίο**.**
2. **Ειδικότερα ο Τεχνικός Ασφαλείας:**
   1. Συμβουλεύει σε θέματα σχεδιασμού, προγραμματισμού, κατασκευής και συντήρησης των εγκαταστάσεων, εισαγωγής νέων παραγωγικών διαδικασιών, προμήθειας μέσων και εξοπλισμού, επιλογής και ελέγχου της αποτελεσματικότητας των μέσων ατομικής προστασίας, καθώς και διαμόρφωσης και διευθέτησης των θέσεων και του περιβάλλοντος εργασίας και γενικά οργάνωσης της δραστηριότητας,
   2. Ελέγχει την ασφάλεια των εγκαταστάσεων και των τεχνικών μέσων, πριν από τη λειτουργία τους, καθώς των παραγωγικών δραστηριοτήτων και μεθόδων εργασίας πριν από την εφαρμογή τους. Επιβλέπει την εφαρμογή των μέτρων υγείας και ασφάλειας των εργαζομένων και πρόληψης των ατυχημάτων, ενημερώνοντας σχετικά τη διεύθυνση της επιχείρησης.
3. **Επίβλεψη Συνθηκών Εργασίας**
   1. Για την επίβλεψη των συνθηκών εργασίας ο Τεχνικός ασφαλείας:
      * Επιθεωρεί τακτικά τις θέσεις εργασίας από πλευράς υγείας και ασφάλειας των εργαζομένων, αναφέρει στη Διοίκηση οποιαδήποτε παράλειψη των μέτρων υγιεινής και ασφάλειας, προτείνει μέτρα αντιμετώπισης επιβλέποντας την εφαρμογή τους,
      * Επιβλέπει την ορθή χρήση των ατομικών μέσων προστασίας,
      * Ερευνά τα αίτια των εργατικών ατυχημάτων, αναλύει και αξιολογεί τα αποτελέσματα των ερευνών του και προτείνει μέτρα για την αποτροπή παρόμοιων ατυχημάτων.
      * Εποπτεύει την εκτέλεση ασκήσεων πυρασφάλειας και συναγερμού για τη διαπίστωση ετοιμότητας προς αντιμετώπιση ατυχημάτων.
      * Για τη βελτίωση των συνθηκών εργασίας στην επιχείρηση ο Τεχνικός ασφαλείας:
        + Μεριμνά ώστε οι εργαζόμενοι στην επιχείρηση να τηρούν τους κανόνες υγείας και ασφάλειας των εργαζομένων, τους ενημερώνει και τους καθοδηγεί για την αποτροπή του επαγγελματικού κινδύνου που συνεπάγεται η εργασία τους,
        + Συμβάλει στην κατάρτιση και εφαρμογή προγραμμάτων εκπαίδευσης των εργαζομένων σε θέματα υγείας και ασφάλειας.
   2. Η άσκηση του έργου του τεχνικού ασφαλείας δεν αποκλείει την ανάθεση σε αυτόν από τον εργοδότη και άλλων καθηκόντων, πέρα από το ελάχιστο όριο ωρών απασχόλησης του ως τεχνικού ασφαλείας. ([άρθρο 15 παρ. 3 Ν.3850/2010](http://dimosnet.gr/blog/laws/αρθρο-15-επίβλεψη-συνθηκών-εργασίας/))
   3. Ο Τεχνικός Ασφαλείας έχει υποχρέωση να τηρεί το επιχειρησιακό απόρρητο. ([άρθρο 15 παρ. 5 Ν.3850/2010](https://dimosnet.gr/blog/laws/αρθρο-15-επίβλεψη-συνθηκών-εργασίας/) όπως ισχύει με το Ν. 4808/2021).
4. **Προσόντα Τεχνικού Ασφαλείας**

Ο τεχνικός ασφάλειας σύμφωνα με την [παρ. 1 του άρθρου 11 του Ν.3850/2010 όπως ισχύει με το Ν. 4808/2021,](http://dimosnet.gr/blog/laws/αρθρο-11-προσόντα-τεχνικού-ασφάλειας/)πρέπει να έχει τα παρακάτω προσόντα, ανάλογα με το είδος της επιχείρησης και τον αριθμό των εργαζομένων σε αυτή:

α) πτυχίο πολυτεχνείου ή πολυτεχνικής σχολής Ανώτατου Εκπαιδευτικού Ιδρύματος (Α.Ε.Ι.) του εσωτερικού ή ισότιμων σχολών του εξωτερικού, που το αντικείμενο σπουδών έχει σχέση με τις εγκαταστάσεις και την παραγωγική διαδικασία και άδεια άσκησης επαγγέλματος, που χορηγείται από το Τεχνικό Επιμελητήριο της Ελλάδας (Τ.Ε.Ε.),

β) πτυχίο πανεπιστημιακής σχολής εσωτερικού ή ισότιμων σχολών του εξωτερικού, που το αντικείμενο σπουδών έχει σχέση με τις εγκαταστάσεις και την παραγωγική διαδικασία και άδεια άσκησης επαγγέλματος, όταν αυτή προβλέπεται από την κείμενη νομοθεσία,

γ) πτυχίο Τεχνολογικού Εκπαιδευτικού Ιδρύματος (Τ.Ε.Ι.) ή ισότιμων σχολών του εξωτερικού ή πτυχίο των πρώην σχολών υπομηχανικών και των Κέντρων Ανωτέρας Τεχνικής και Επαγγελματικής Εκπαίδευσης (Κ.Α.Τ.Ε.Ε.),

δ) απολυτήριο τεχνικού λυκείου ή μέσης τεχνικής σχολής ή άλλης αναγνωρισμένης τεχνικής επαγγελματικής σχολής του εσωτερικού ή ισότιμων σχολών του εξωτερικού ή άδεια άσκησης επαγγέλματος εμπειροτέχνη.

Στην παράγραφο 2 του άρθρου 12 ορίζεται ότι σε εκμεταλλεύσεις και εργασίες της κατηγορίας Β΄ και της κατηγορίας Γ΄, με πλήθος εργαζομένων μικρότερο από 650 και μεγαλύτερο από 50, ο τεχνικός ασφάλειας πρέπει να έχει τα προσόντα της περίπτωσης α΄ ή β΄ ή γ΄ της παραγράφου 1 του άρθρου 11.

Προϋπηρεσία, που υπολογίζεται από την απόκτηση απολυτηρίου ή πτυχίου, για τους τεχνικούς των περιπτώσεων α΄ και β΄ της παραγράφου 1 τουλάχιστον διετή, για τους τεχνικούς της περίπτωσης γ΄ της παραγράφου 1 τουλάχιστον πενταετή και για τους τεχνικούς της περίπτωσης δ΄ της παραγράφου 1 τουλάχιστον οκταετή. ([παράγραφος 2 άρθρο 11 Ν. 3850/2010](http://dimosnet.gr/blog/laws/αρθρο-11-προσόντα-τεχνικού-ασφάλειας/))

Για τους τεχνικούς ασφάλειας που έχουν παρακολουθήσει πρόγραμμα επιμόρφωσης σε θέματα ασφάλειας και υγείας των εργαζομένων, διάρκειας τουλάχιστον 100 ωρών, σύμφωνα με το [άρθρο 22 του Ν. 3850/2010](http://dimosnet.gr/blog/laws/αρθρο-22-επιμόρφωση-τεχνικών-ασφάλειας/) που εκτελείται από τα αρμόδια Υπουργεία ή εκπαιδευτικούς ή άλλους δημόσιους οργανισμούς ή από εξειδικευμένα Κέντρα Επαγγελματικής Κατάρτισης (Κ.Ε.Κ.) πιστοποιημένα για την υγεία και ασφάλεια των εργαζομένων, σύμφωνα με τις εκάστοτε ισχύουσες διατάξεις, η προϋπηρεσία που προβλέπεται στην παράγραφο 2 του άρθρου 11 του Ν. 3850/2010 μειώνεται ως εξής:

α) για τους τεχνικούς των περιπτώσεων α΄ και β΄ της παραγράφου 1 κατά ένα έτος,

β) για τους τεχνικούς των περιπτώσεων γ΄ και δ΄ της παραγράφου 1 κατά τρία έτη.

Κάτοχοι των παραπάνω προσόντων θεωρούνται και όσοι έχουν τίτλους ή πιστοποιητικά της αλλοδαπής, από τα οποία προκύπτει ότι είναι τεχνικοί ασφάλειας ([παρ. 4 άρθρο 11 Ν.3850/2010](http://dimosnet.gr/blog/laws/αρθρο-11-προσόντα-τεχνικού-ασφάλειας/) όπως ισχύει).

**Γ. Σχέση Ιατρού Εργασίας και Τεχνικού Ασφαλείας, σχέση με τη Διοίκηση του Δήμου και χρόνος απασχόλησης**

1. **Συνεργασία τεχνικού ασφαλείας και ιατρού εργασίας**

* Στην περίπτωση που παρέχονται υπηρεσίες τεχνικού ασφάλειας και ιατρού εργασίας συνδυασμένα από εργαζομένους στην επιχείρηση, ή/και από άτομα εκτός της επιχείρησης ή/και από ΕΞ.Υ.Π.Π., αυτοί οφείλουν να συνεργάζονται αναλόγως των αναγκών ([άρθρο 9 παρ. 1 και 2 Ν.3850/2010](http://dimosnet.gr/blog/laws/αρθρο-9-παροχή-υπηρεσιών-προστασίας-κα/)) όπως ισχύει.
* Επίσης, ο τεχνικός ασφαλείας και ο ιατρός εργασίας οφείλουν να συνεργάζονται και να παρέχουν συμβουλές στα μέλη της Επιτροπής Υγείας και Ασφάλειας εργαζομένων (ΕΥΑΕ).

1. **Σχέση τεχνικού ασφαλείας και ιατρού εργασίας με το Δήμο**

* Ο τεχνικός ασφάλειας και ο ιατρός εργασίας υπάγονται απευθείας στη διοίκηση της επιχείρησης ([άρθρο 11 παρ. 5 και άρθρο 16 παρ. 4 Ν.3850/2010](http://dimosnet.gr/blog/law_explanation_category/n23609asfaleia_ergazomenwn/?MDL=pages&page=leafs&br=N_N0000000002_N0000023676_N0000000020_N0000000037_N0000005792_N0000007692&ids=51341,51346) όπως ισχύει).
* Υπεύθυνος σε κάθε επιχείρηση θεωρείται ο εργοδότης ή ο νόμιμος εκπρόσωπός του, και στο δήμο, εργοδότης θεωρείται ο Δήμαρχος.
* Ο τεχνικός ασφάλειας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζομένους. Τυχόν διαφωνία του με τον εργοδότη, για θέματα της αρμοδιότητάς του, δεν μπορεί να αποτελέσει λόγο καταγγελίας της σύμβασής του. Σε κάθε περίπτωση η απόλυση του τεχνικού ασφάλειας πρέπει να είναι αιτιολογημένη. ([άρθρο 15 παρ. 4 Ν.3850/2010](https://dimosnet.gr/blog/laws/αρθρο-15-επίβλεψη-συνθηκών-εργασίας/))
* Ο ιατρός εργασίας έχει κατά την άσκηση των καθηκόντων του, ηθική ανεξαρτησία απέναντι στον εργοδότη και στους εργαζομένους. Τυχόν διαφωνία για θέματα αρμοδιότητάς του δεν μπορεί να αποτελέσει λόγο καταγγελίας της σύμβασης. Σε κάθε περίπτωση η απόλυσή του πρέπει να είναι αιτιολογημένη ([παρ. 7 άρθρο 18 και παρ. 4 άρθρο 15 Ν.3850/2010](https://dimosnet.gr/blog/law_explanation/τεχνικός-ασφαλείας-γιατρός-εργασίας/?MDL=pages&page=leafs&br=N_N0000000002_N0000023676_N0000000020_N0000000037_N0000005792_N0000007692&ids=51345,51348) όπως ισχύει).

1. **Υποχρεώσεις εργοδότη**

* Οι υποχρεώσεις του εργοδότη καθορίζονται από τα άρθρα 42 και 43 του Ν. 3850/2010 «Κύρωση του Κώδικα νόμων για την υγεία και την ασφάλεια των εργαζομένων».
* Ο εργοδότης, για την αποτελεσματικότερη άσκηση των καθηκόντων του τεχνικού ασφάλειας και του ιατρού εργασίας, θέτει στη διάθεσή τους το αναγκαίο βοηθητικό προσωπικό, χώρους, εγκαταστάσεις, συσκευές και γενικά τα απαραίτητα μέσα και βαρύνεται με όλες τις σχετικές δαπάνες. ([άρθρο 8 παρ. 4 Ν.3850/2010](http://dimosnet.gr/blog/laws/αρθρο-8-υποχρέωση-απασχόλησης-τεχνικο/) όπως ισχύει Ν. 4808/2021)

1. **Πρόγραμμα απασχόλησης**

* Ο Ιατρός εργασίας και ο τεχνικός ασφαλείας θα επισκέπτονται τους εργαζομένους σε όλες τις εγκαταστάσεις του Δήμου, σύμφωνα με το πρόγραμμα που θα κατατεθεί στην Επιθεώρηση Εργασίας.
* Η κατανομή του χρόνου απασχόλησης κατά μήνα ορίζεται με κοινή συμφωνία του εργοδότη και της ΕΥΑΕ.
* Το ακριβές πρόγραμμα της τακτικής παρουσίας-επισκέψεων στο Δήμο του τεχνικού ασφαλείας και του ιατρού εργασίας θα καθοριστεί λαμβάνοντας υπόψη τις ιδιαιτερότητες (π.χ. ωράρια απασχόλησης εργατοτεχνικού προσωπικού).
* Ο συνολικός ετήσιος χρόνος απασχόλησης του τεχνικού ασφαλείας και του ιατρού εργασίας, η κατανομή του χρόνου ανά μήνα και το ωράριο απασχόλησης αναγράφονται σε πίνακες ώστε όλοι οι εργαζόμενοι να γνωρίζουν τις ώρες παρουσίας τους στο Δήμο.

**Δ. Χρόνος Απασχόλησης Ιατρού Εργασίας και Τεχνικού Ασφαλείας**

Με βάση την κατηγοριοποίηση του [άρθρου 10 του Ν.3850/2010](http://dimosnet.gr/blog/laws/αρθρο-10-κατάταξη-επιχειρήσεων-ανά-κλάδ/) καθορίζονται συντελεστές από τις παραγράφους 1, 2 του [άρθρου 21 του Ν.3850/2010](http://dimosnet.gr/blog/laws/αρθρο-21-χρόνος-απασχόλησης-τεχνικού-ασ/), που πολλαπλασιαζόμενοι επί τον αριθμό των εργαζομένων δίνουν τις ώρες ετήσιας απασχόλησης τεχνικού ασφάλειας και γιατρού εργασίας για κάθε μία από τις κατηγορίες (ή ΟΤΑ) που κατανέμονται κατά μήνα με κοινή συμφωνία εργοδότη και Επιτροπής Υγιεινής και Ασφάλειας της Εργασίας.

Το Διοικητικό Προσωπικό του Δήμου ανήκει στη **Γ κατηγορία** επικινδυνότητας του άρθρου 10 του Ν. 3850/2010. **Οι ετήσιες ώρες για την κατηγορία Γ, τόσο για τον ιατρό εργασίας όσο και τον τεχνικό ασφαλείας ανέρχονται για κάθε εργαζόμενο σε 0,4 ετησίως**. Το εργατοτεχνικό προσωπικό και οι εργαζόμενοι στη Καθαριότητα ανήκουν στη **Β κατηγορία.** Οι ετήσιες ώρες για την κατηγορία Β, ανέρχονται για κάθε εργαζόμενο, για τον τεχνικό ασφαλείας σε 2,5 και τον ιατρό εργασίας σε 0,6, ετησίως.

Βάσει των ανωτέρω, οι πίνακες ελαχίστων ωρών απασχόλησης του Ιατρού Εργασίας και του Τεχνικού Ασφαλείας διαμορφώνονται ως εξής:

**Πίνακας 1 Ελάχιστος αριθμός ωρών ιατρού εργασίας**

|  |  |  |  |  |
| --- | --- | --- | --- | --- |
| **Κατηγορίες Υπαλλήλων** | **Πλήθος Υπαλλήλων Δήμου (ΜΑΙΟΣ 2023)** | **Κατηγορία Εργασιών (κατά ΠΔ 294/1988)** | **Ελάχιστος Ετήσιος Χρόνος (Ώρες) Απασχόλησης Ιατρού Εργασίας/ Εργαζόμενο** | **Ελάχιστο Ετήσιο) Σύνολο Ωρών Απασχόλησης Ιατρού Εργασίας/ Εργαζόμενο** |
| Αιρετοί, Μετακλητοί & Ειδικοί Συνεργάτες | 20 | Γ | 0,4 | 8,00 |
| Γραφείου | 115 | Γ | 0,4 | 46 |
| Δημοτική Αστυνομία | 7 | Γ | 0,4 | 2,8 |
| Καθαρίστριες Εσωτερικών Χώρων | 53 | Γ | 0,4 | 21,2 |
| Βοήθεια στο Σπίτι | 5 | Γ | 0,4 | 2,00 |
| Οδηγοί | 6 | Γ | 0,4 | 2,4 |
| Οδηγοί-Καθαριότητα | 31 | Β | 0,6 | 18,6 |
| Καθαριότητα/Υπηρεσία Πρασίνου | 100 | Β | 0,6 | 60,0 |
| Ηλεκτρολόγοι | 5 | Β | 0,6 | 3,0 |
| Υδραυλικοί | 5 | Β | 0,6 | 3,0 |
| Χειριστές Μ.Ε. | 8 | Β | 0,6 | 4,8 |
| Εργάτες Δασοπυρόσβεσης | 17 | Β | 0,6 | 10,2 |
| Γυμναστές | 4 | Β | 0,6 | 2,4 |
| **ΣΥΝΟΛΑ** | **376** |  |  | **184,4** |

**Επομένως, ο ελάχιστος συνολικός αριθμός ωρών απασχόλησης για τον ιατρό εργασίας για ένα έτος είναι 184,4 ώρες.**

Σύμφωνα με τα ανωτέρω οι ώρες απασχόλησης του ιατρού εργασίας ανά μήνα ορίζονται στις 15,36 ώρες, οι οποίες αντιστοιχούν σε 3,84 ώρες την εβδομάδα. Η συχνότητα των επισκέψεων και το ωρολόγιο πρόγραμμα θα καταρτιστούν με την υπογραφή της σύμβασης και θα υποβληθούν στην αρμόδια υπηρεσία ΚΕΠΕΚ.

**Σε περίπτωση αλλαγής του αριθμού των εργαζομένων, θα αναπροσαρμοστεί ανάλογα ο ανωτέρω πίνακας και θα υποβάλλεται η σχετική τροποποίηση στην αρμόδια υπηρεσία.**

**Πίνακας 2 Ελάχιστος αριθμός ωρών τεχνικού ασφαλείας**

|  |  |  |  |  |
| --- | --- | --- | --- | --- |
| **Κατηγορίες Υπαλλήλων** | **Πλήθος Υπαλλήλων Δήμου (ΜΑΙΟΣ 2023)** | **Κατηγορία Εργασιών (κατά ΠΔ 294/1988)** | **Ελάχιστος Ετήσιος Χρόνος (Ώρες) Απασχόλησης Τεχνικού Ασφαλείας/ Εργαζόμενο** | **Ελάχιστο Ετήσιο) Σύνολο Ωρών Απασχόλησης Τεχνικού Ασφαλείας/ Εργαζόμενο** |
| Αιρετοί, Μετακλητοί & Ειδικοί Συνεργάτες | 20 | Γ | 0,4 | 8,0 |
| Γραφείου | 115 | Γ | 0,4 | 46 |
| Δημοτική Αστυνομία | 7 | Γ | 0,4 | 2,8 |
| Καθαρίστριες Εσωτερικών Χώρων | 53 | Γ | 0,4 | 21,2 |
| Βοήθεια στο Σπίτι | 5 | Γ | 0,4 | 2 |
| Οδηγοί | 6 | Γ | 0,4 | 2,4 |
| Οδηγοί-Καθαριότητα | 31 | Β | 2,5 | 77,5 |
| Καθαριότητα/ Υπηρεσία Πρασίνου | 100 | Β | 2,5 | 250,0 |
| Ηλεκτρολόγοι | 5 | Β | 2,5 | 12,5 |
| Υδραυλικοί | 5 | Β | 2,5 | 12,5 |
| Χειριστές Μ.Ε. | 8 | Β | 2,5 | 20,0 |
| Εργάτες Δασοπυρόσβεσης | 17 | Β | 2,5 | 42,5 |
| Γυμναστές | 4 | Β | 2,5 | 10 |
| **ΣΥΝΟΛΑ** | **376** |  |  | **507,4** |

Σύμφωνα με τα ανωτέρω οι ώρες απασχόλησης του τεχνικού ασφαλείας ανά μήνα ορίζονται στις 42,28 ώρες, οι οποίες αντιστοιχούν σε 10,57 ώρες την εβδομάδα. Η συχνότητα των επισκέψεων και το ωρολόγιο πρόγραμμα θα καταρτιστούν με την υπογραφή της σύμβασης και θα υποβληθούν στην αρμόδια υπηρεσία ΚΕΠΕΚ.

Σε περίπτωση αλλαγής του αριθμού των εργαζομένων, θα αναπροσαρμόζονται ανάλογα οι ανωτέρω πίνακες και θα υποβάλλεται η σχετική τροποποίηση στην αρμόδια υπηρεσία.

|  |
| --- |
| 1. **ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ** |

**Α. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΥΠΗΡΕΣΙΑΣ ΙΑΤΡΟΥ ΕΡΓΑΣΙΑΣ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΓΙΑ ΤΟ ΠΡΩΤΟ ΕΤΟΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΕΤΗΣΙΟΣ ΣΥΝΟΛΙΚΟΣ**  **ΑΡ. ΩΡΩΝ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Υπηρεσίες**  **Ιατρού Εργασίας** | 184,40 | 40,00 € | 7.376,00 € |
|  |  | ΦΠΑ 24% | 1.770,24 € |
|  | **ΓΕΝΙΚΟ ΣΥΝΟΛΟ** | | **9.146,24 €** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΓΙΑ ΤΟ ΔΕΥΤΕΡΟ ΕΤΟΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΕΤΗΣΙΟΣ ΣΥΝΟΛΙΚΟΣ**  **ΑΡ. ΩΡΩΝ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Υπηρεσίες Ιατρού Εργασίας** | 184,40 | 40,00 € | 7.376,00 € |
|  |  | ΦΠΑ 24% | 1.770,24 € |
|  | **ΓΕΝΙΚΟ ΣΥΝΟΛΟ** | | **9.146,24 €** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΥΠΗΡΕΣΙΑΣ ΙΑΤΡΟΥ ΕΡΓΑΣΙΑΣ ΓΙΑ ΔΥΟ ΕΤΗ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΣΥΝΟΛΙΚΟΣ**  **ΑΡ. ΩΡΩΝ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Υπηρεσίες Ιατρού Εργασίας** | 368,80 | 40,00 € | 14.752,00 € |
|  |  | ΦΠΑ 24% | 3.540,48 € |
|  | **ΓΕΝΙΚΟ ΣΥΝΟΛΟ** | | **18.292,48 €** |

**Β. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΥΠΗΡΕΣΙΑΣ ΤΕΧΝΙΚΟΥ ΑΣΦΑΛΕΙΑΣ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΓΙΑ ΤΟ ΠΡΩΤΟ ΕΤΟΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΕΤΗΣΙΟΣ ΣΥΝΟΛΙΚΟΣ**  **ΑΡ. ΩΡΩΝ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Υπηρεσίες Τεχνικού Ασφαλείας** | 507,40 | 23,00 € | 11.670,20 € |
|  |  | ΦΠΑ 24% | 2.800,85 € |
|  | **ΓΕΝΙΚΟ ΣΥΝΟΛΟ** | | **14.471,05 €** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΓΙΑ ΤΟ ΔΕΥΤΕΡΟ ΕΤΟΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΕΤΗΣΙΟΣ ΣΥΝΟΛΙΚΟΣ**  **ΑΡ. ΩΡΩΝ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Υπηρεσίες Τεχνικού Ασφαλείας** | 507,40 | 23,00 € | 11.670,20€ |
|  |  | ΦΠΑ 24% | 2.800,85€ |
|  | **ΓΕΝΙΚΟ ΣΥΝΟΛΟ** | | **14.471,05€** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΥΠΗΡΕΣΙΑΣ ΤΕΧΝΙΚΟΥ ΑΣΦΑΛΕΙΑΣ ΓΙΑ ΔΥΟ ΕΤΗ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΣΥΝΟΛΙΚΟΣ**  **ΑΡ. ΩΡΩΝ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Υπηρεσίες Τεχνικού Ασφαλείας** | 1.014,80 | 23,00 € | 23.340,40 € |
|  |  | ΦΠΑ 24% | 5.601,70 € |
|  | **ΓΕΝΙΚΟ ΣΥΝΟΛΟ** | | **28.942,10 €** |

**Γ. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ ΚΑΙ ΤΕΧΝΙΚΟΥ ΑΣΦΑΛΕΙΑΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ** | **ΣΥΝΟΛΙΚΟΣ**  **ΑΡ. ΩΡΩΝ**  **ΓΙΑ ΔΥΟ (2) ΕΤΗ** | **ΤΙΜΗ ΜΟΝΑΔΟΣ**  **(€/ώρα)** | **ΣΥΝΟΛΟ (€)** |
| **Ομάδα Α**  **Υπηρεσίες Ιατρού Εργασίας** | 368,80 | 40,00 € | 14.752,00 € |
|  |  | ΦΠΑ 24% | 3.540,48 € |
|  | **ΓΕΝΙΚΟ ΣΥΝΟΛΟ ΟΜΑΔΑ Α** | | **18.292,48 €** |
| **Ομάδα Β**  **Υπηρεσίες Τεχνικού Ασφαλείας** | 1.014,80 | 23,00 € | 23.340,40 € |
|  |  | ΦΠΑ 24% | 5.601,70 € |
|  | **ΓΕΝΙΚΟ ΣΥΝΟΛΟ ΟΜΑΔΑΣ Β** | | **28.942,10 €** |
|  | **ΣΥΝΟΛΟ ΟΜΑΔΩΝ Α-Β** | | **38.092,40 €** |
|  | **ΦΠΑ 24%** | | **9.142,18 €** |
|  | **ΓΕΝΙΚΟ ΣΥΝΟΛΟ ΟΜΑΔΩΝ Α–Β**  **συμπεριλαμβανομένου ΦΠΑ** | | **47.234,58 €** |

**Σε περίπτωση που το προσωπικό του Δήμου αυξηθεί κατά ποσοστό έως και 15% (επί του υπολογισθέντος στη μελέτη), το κόστος θα παραμείνει αμετάβλητο.**

Οι ενδιαφερόμενοι μπορούν να συμμετέχουν είτε σε όλες (Α & Β), είτε σε κάποια (Α ή Β) ομάδα του προϋπολογισμού.

|  |  |  |  |
| --- | --- | --- | --- |
| ΣΥΝΤΑΧΘΗΚΕ  Ο  Εκδώσας | ΕΛΕΓΧΘΗΚΕ Η  Προϊστάμενη του  Τμήματος Ανθρώπινου Δυναμικού | | ΘΕΩΡΗΘΗΚΕ  Ο  Διευθυντής της  Διεύθυνσης Ανθρώπινου Δυναμικού & Διοικητικής Μέριμνας |
|  |  | |  |
| Πατσαχάκης Αντώνιος | Κανλή Ειρήνη | | Λιούτας Γεώργιος |
|  | |  |  |